La Platos vicekaralystė

La Plata („Sidabrinė“) – Ispanijos kolonija (vicekaralystė) Pietų Amerikos pietryčiuose, dabartinės Argentinos, Bolivijos, Urugvajaus, Paragvajaus ir šiaurinės Čilės teritorijose. Buvo viena iš keturių ispanų vicekaralysčių Amerikoje (kitos – Naujoji Granada, Naujoji Ispanija, Peru).

Vicekaralystės pirmtakė buvo Peru karalystės administracinis vienetas: Čarkaso karališkoji audiencija, kuriai, tarp kitų, priklausė La Platos gubernija. La Plata buvo įsteigta vėliausiai (1776 m.) ir iš visų vicekaralysčių gyvavo trumpiausiai. Žlugo, kaip ir kitos, Napoleonui užkariavus Ispaniją ir Pietų Amerikos valstybėms ėmus skelbti nepriklausomybę. Pavadinimas La Plata kilęs nuo taip pat vadinamos estuarijos.

Kategorija:Ispanijos kolonijos Amerikoje
Kategorija:Pietų Amerikos kolonizacija
Kategorija:Argentinos istorija
Kategorija:Bolivijos istorija
Kategorija:Paragvajaus istorija
Kategorija:Urugvajaus istorija